Tydens ons rit met die Mulhollhand Highway het ons op hierdie kunswerk afgekom. Die man aan wie die kunswerk behoort het met ons gesels, die enjinkap oopgemaak (!!!!!) en gesê ons kan maar soveel foto's neem as wat ons wil. Ter wille van die on-ingeligtes, hierdie kunswerk is 'n Ferrari 355 spider.
Die Dodge Neon "vuurwa" waarmee ons die pad moes aandurf. Dis maar 'n treurige klein karretjie met heeltemal te min krag vir die bulte rondom Los Angeles.
Hier is sowaar nog wild hier in die stad in die heuwels bokant Beverley Hills en Hollywood! Ons het hierdie bokkie in 'n vallei tussen huise langs die Mulholland Highway gesien.
Kan jy dit glo! Namakwaland madeliefies langs 'n snelweg naby Los Angeles! Ons moes vir 'n wyle afwyk van ons roete om brandstof in te gooi en iets te ete te kry, toe ons hierdie plaat blomme langs die pad sien.